
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO ASMENS SVEIKATOS PRIEŽIŪROS VIEŠOSIOSE ĮSTAIGOSE TEIKIAMŲ MOKAMŲ PASLAUGŲ KAINŲ TVIRTINIMO

2009 m. liepos 30 d. Nr. T-273
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 37 p., Sveikatos priežiūros įstaigų įstatymo (Žin., 1996, Nr. 66-1572; 1998, Nr. 109-2995) 28 str. 4 p., Sveikatos apsaugos ministro 1999 m. liepos 30 d. įsakymu Nr. 357 ,,Dėl mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos” (Žin., 1999, Nr. 67-2175) patvirtintos mokamų asmens sveikatos priežiūros paslaugų teikimo ir apmokėjimo tvarkos 6.3 p. bei atsižvelgdama į Sveikatos ir socialinės politikos komiteto 2009 m. liepos 2 d. posėdžio protokole pateiktas rekomendacijas,   n u s p r e n d ž i a:

1. Patvirtinti rajono asmens sveikatos priežiūros viešosiose įstaigose paciento pageidavimu teikiamų papildomų paslaugų, kurias pasirenka pacientas ir jos nėra susijusios su pagrindinės ligos gydymu, kainas:

1.1. išrašo iš asmens sveikatos istorijos paruošimas – 10,00 Lt;


1.2. pažymos apie sveikatos būklę išdavimas, atsiimant asmens sveikatos priežiūros įstaigoje:


1.2.1. išduodamos šeimos gydytojo – 6,00 Lt;

1.2.2. išduodamos gydytojų konsultacinės komisijos sprendimu – 23,00 Lt;


1.3. pažymos apie sveikatos būklę išdavimas, siunčiant paštu ar per kurjerį:

1.3.1. išduodamos šeimos gydytojo – 9,00 Lt;


1.3.2. išduodamos gydytojų konsultacinės komisijos sprendimu – 26,00 Lt;


1.4. siuntimo į Neįgalumo ir darbingumo nustatymo tarnybą pildymas, pacientui reikalaujant – 56,00 Lt;


1.5. formos E213 pildymas (asmenims turėjusiems socialinio draudimo stažą ES arba Europos ekonominės erdvės valstybėse) – 86,00 Lt;


1.6. kompensuojamo recepto perrašymas, neįsigijus vaisto per recepto galiojimo laikotarpį – 5,00 Lt.


2. Skelbti sprendimą vietos spaudoje.

Meras                                                                                                    Juozas Bertašius                              

